title: A Tanács (EU) 2019/702 határozata (2019. április 15.) az egyrészről az Európai Közösség és tagállamai, másrészről Kanada közötti légiközlekedési megállapodásnak az Unió nevében történő megkötéséről

text:
                  8.5.2019

                  HU

                  Az Európai Unió Hivatalos Lapja

                  L 120/1

         A TANÁCS (EU) 2019/702 HATÁROZATA
         (2019. április 15.)
         az egyrészről az Európai Közösség és tagállamai, másrészről Kanada közötti légiközlekedési megállapodásnak az Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben a 218. cikke (6) bekezdésének a) pontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:

                     (1)

                     A Bizottság a tárgyalások megkezdésére való felhatalmazásáról szóló tanácsi határozatnak megfelelően az Európai Közösség és tagállamai nevében tárgyalásokat folytatott az egyrészről az Európai Közösség és tagállamai, másrészről Kanada közötti légiközlekedési megállapodás (a továbbiakban: megállapodás) megkötéséről.

                     (2)

                     A megállapodást – figyelemmel annak egy későbbi időpontban történő megkötésére – 2009. december 17-én és 18-án aláírták, összhangban a Tanács és az Európai Unió tagállamai kormányainak a Tanács keretében ülésező képviselői által elfogadott 2010/417/EK határozattal (2).

                     (3)

                     A Horvát Köztársaság kivételével valamennyi tagállam megerősítette a megállapodást. A Horvát Köztársaság a 2011. évi csatlakozási okmány 6. cikke (2) bekezdésének megfelelően csatlakozni kíván a megállapodáshoz.

                     (4)

                     A megállapodást az Unió nevében jóvá kell hagyni.

                     (5)

                     A 2010/417/EK határozat 3. és 4. cikke a megállapodásban foglalt különféle ügyek tekintetében több, döntéshozatallal és képviselettel kapcsolatos rendelkezést tartalmaz. Az Európai Unió Bíróságának a C-28/12 sz. ügyben hozott, 2015. április 28-i ítéletére tekintettel e rendelkezések alkalmazását meg kell szüntetni. Tekintettel a Szerződésekre, nincs szükség sem az ezen ügyekre vonatkozó új rendelkezésekre, sem pedig a tagállamok tájékoztatási kötelezettségére vonatkozó, a 2010/417/EK határozat 5. cikkében foglaltakhoz hasonló rendelkezésekre. Következésképpen a 2010/417/EK határozat 3., 4. és 5. cikkének alkalmazását e határozat hatálybalépésének időpontjában meg kell szüntetni,

               ELFOGADTA EZT A HATÁROZATOT:

            1. cikk
            Az egyrészről az Európai Közösség és tagállamai, másrészről Kanada közötti légiközlekedési megállapodást a Tanács az Unió nevében jóváhagyja (3).

            2. cikk
            A megállapodás 23. cikkében előírt értesítést az Unió nevében a Tanács elnöke teszi meg annak kifejezésére, hogy az Európai Unió a megállapodást magára nézve jogilag kötelező erejűnek ismeri el (4), és a következő értesítést teszi:

               „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a megállapodás szövegében az »Európai Közösség«-re való hivatkozásokat adott esetben »Európai Unió«-ként kell értelmezni.”

            3. cikk
            Következésképpen a 2010/417/EK határozat 3., 4. és 5. cikkének alkalmazását e határozat hatálybalépésének időpontjában meg kell szüntetni.

            4. cikk
            Ez a határozat az elfogadásának napján lép hatályba.

            Kelt Luxembourgban, 2019. április 15-én.

                  a Tanács részéről

                  az elnök

               P. DAEA

            (1)  2018. október 2-i egyetértés (a Hivatalos Lapban még nem tették közzé).

            (2)  A Tanács és az Európai Unió tagállamai kormányainak a Tanács keretében ülésező képviselői által elfogadott 2010/417/EK határozata (2009. november 30.) egyrészről az Európai Közösség és tagállamai, másrészről Kanada közötti légiközlekedési megállapodás aláírásáról és ideiglenes alkalmazásáról (HL L 207., 2010.8.6., 30. o.).

            (3)  A megállapodást a HL L 207., 2010. augusztus 6-i számának 32. oldalán hirdették ki az aláírásra vonatkozó határozattal együtt.

            (4)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: A Tanács (EU) 2019/703 határozata (2014. október 8.) a Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek az Unió és tagállamai nevében történő aláírásáról

text:
                  8.5.2019

                  HU

                  Az Európai Unió Hivatalos Lapja

                  L 120/3

         A TANÁCS (EU) 2019/703 HATÁROZATA
         (2014. október 8.)
         a Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek az Unió és tagállamai nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikkének (5) bekezdésével,
         tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
         tekintettel az Európai Bizottság javaslatára,
         mivel:

                     (1)

                     2012. szeptember 14-én a Tanács felhatalmazta a Bizottságot, hogy az Unió és tagállamai, valamint Horvátország nevében tárgyalásokat kezdjen a Kanada, valamint az Európai Közösség és tagállamai közötti légiközlekedési megállapodásnak (1) a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyv (a továbbiakban: jegyzőkönyv) megkötéséről.

                     (2)

                     A tárgyalások 2013. október 16-án sikeresen lezárultak.

                     (3)

                     A jegyzőkönyvet egy későbbi időpontban való megkötésére figyelemmel az Unió és a tagállamok nevében alá kell írni,

               ELFOGADTA EZT A HATÁROZATOT:

            1. cikk
            A Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek (2) az Európai Unió és tagállamai nevében történő aláírására a Tanács felhatalmazást ad, feltételezve a jegyzőkönyv megkötését.

            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió és a tagállamai nevében történő aláírására jogosult személy(eke)t.

            3. cikk
            Ez a határozat az elfogadásának napján lép hatályba.

            Kelt Luxembourgban, 2014. október 8-án.

                  a Tanács részéről

                  az elnök

               M. LUPI

            (1)  A megállapodás szövegét a HL L 207., 2010.8.6., 32. oldalán hirdették ki.

            (2)  A jegyzőkönyv szövegét a megkötéséről szóló határozattal együtt hirdetik ki.


title: A Tanács (EU) 2019/704 határozata (2019. április 15.) a Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek az Unió és tagállamai nevében történő megkötéséről

text:
                  8.5.2019

                  HU

                  Az Európai Unió Hivatalos Lapja

                  L 120/4

         A TANÁCS (EU) 2019/704 HATÁROZATA
         (2019. április 15.)
         a Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek az Unió és tagállamai nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
         tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:

                     (1)

                     Az (EU) 2019/703 tanácsi határozat (2) értelmében a Kanada, valamint az Európai Közösség és tagállamai közötti légiközlekedési megállapodásnak (3) a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvet (a továbbiakban: jegyzőkönyv) – figyelemmel annak megkötésére – aláírták.

                     (2)

                     A jegyzőkönyvet jóvá kell hagyni,

               ELFOGADTA EZT A HATÁROZATOT:

            1. cikk
            A Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvet a Tanács az Unió és tagállamai nevében jóváhagyja.
            A jegyzőkönyv szövegét csatolták e határozathoz.

            2. cikk
            A Tanács elnöke felhatalmazást kap, hogy kijelölje a jegyzőkönyv 3. cikkében (4) meghatározott jóváhagyó okmánynak az Unió és tagállamai nevében történő letétbe helyezésére jogosult személy(eke)t.

            3. cikk
            Ez a határozat az elfogadásának napján lép hatályba.

            Kelt Luxembourgban, 2019. április 15-én.

                  a Tanács részéről

                  az elnök

               P. DAEA

            (1)  2018. szeptember 12-i egyetértés (a Hivatalos Lapban még nem tették közzé).

            (2)  A Tanács (EU) 2019/703 határozata (2014. október 8.) a Kanada, valamint az Európai Közösség és tagállamai közötti légiközlekedési megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek az Unió és tagállamai nevében történő aláírásáról (lásd e Hivatalos Lap 3. oldalán).

            (3)  A megállapodás szövegét a HL L 207., 2010.8.6., 32. oldalán hirdették ki.

            (4)  A Tanács Főtitkársága gondoskodik a jegyzőkönyv hatálybalépése napjának az Európai Unió Hivatalos Lapjában való közzétételéről.


A Bizottság 2019.04.29-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9340 - Alliance Automotive Group / Parts Point Group) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács határozata (2019. május 27.) a Nemek Közötti Egyenlőség Európai Intézete igazgatótanácsa tagjainak és póttagjainak kinevezéséről

text:
                  29.5.2019

                  HU

                  Az Európai Unió Hivatalos Lapja

                  C 185/1

         A TANÁCS HATÁROZATA
         (2019. május 27.)
         a Nemek Közötti Egyenlőség Európai Intézete igazgatótanácsa tagjainak és póttagjainak kinevezéséről
         (2019/C 185/01)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Nemek Közötti Egyenlőség Európai Intézetének létrehozásáról szóló, 2006. december 20-i 1922/2006/EK európai parlamenti és tanácsi rendeletre (1) és különösen annak 10. cikkére,
         mivel:

                     (1)

                     Az 1922/2006/EK rendelet 10. cikke többek között úgy rendelkezik, hogy a Nemek Közötti Egyenlőség Európai Intézete igazgatótanácsának 18 tagját és póttagját a Tanács hároméves időtartamra nevezi ki.

                     (2)

                     18 tagállamnak (Belgium, Bulgária, Csehország, Németország, Észtország, Spanyolország, Franciaország, Horvátország, Luxembourg, Málta, Hollandia, Ausztria, Portugália, Románia, Szlovénia, Szlovákia, Finnország és Svédország) tagokat és póttagokat kell jelölnie a 2019. június 1. és 2022. május 31. közötti időszakra.

                     (3)

                     Valamennyi említett tagállam kormánya benyújtotta a Tanácsnak a kinevezésre jelölt személyek nevét tartalmazó listákat,

               ELFOGADTA EZT A HATÁROZATOT:

            1. cikk
            A Tanács a 2019. június 1. és 2022. május 31. közötti időszakra a következő személyeket nevezi ki a Nemek Közötti Egyenlőség Európai Intézete igazgatótanácsának tagjaivá és póttagjaivá:
            KORMÁNYKÉPVISELŐK

                        Ország

                        Tagok

                        Póttagok

                        Belgium

                        Michel PASTEEL

                        Liesbet STEVENS

                        Bulgária

                        Irina Cekova IVANOVA

                        Elena Ivanova GYUROVA

                        Csehország

                        Radan ŠAFAŘÍK

                        Lenka GRÜNBERGOVÁ

                        Németország

                        Birgit SCHWEIKERT

                        Észtország

                        Käthlin SANDER

                        Liina KANTER

                        Spanyolország

                        Silvia BUABENT VALLEJO

                        María VÁZQUEZ SELLÁN

                        Franciaország

                        Hélène FURNON-PETRESCU

                        Alexis RINCKENBACH

                        Horvátország

                        Helena ŠTIMAC RADIN

                        Gordana OBRADOVIĆ DRAGIŠIĆ

                        Luxemburg

                        Maryse FISCH

                        Valérie DEBOUCHÉ

                        Málta

                        Silvan AGIUS

                        Simone AZZOPARDI

                        Hollandia

                        Elmer Christiaan BURKE

                        Sabine Vanessa KRAUS

                        Ausztria

                        Jacqueline NIAVARANI

                        Eva-Maria BURGER

                        Portugália

                        Carlos Miguel RODRIGUES DUARTE

                        Teresa Margarida FRAGOSO

                        Románia

                        Dan MOLDOVAN

                        Maria ULICAN

                        Szlovénia

                        Maruša GORTNAR

                        Jasna JERAM

                        Szlovákia

                        Oľga PIETRUCHOVÁ

                        Anna MONDEKOVÁ

                        Finnország

                        Tanja AUVINEN

                        Eeva RAEVAARA

                        Svédország

                        Lenita FREIDENVALL

                        Charlotta ÖSTERBORG

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. május 27-én.

                  a Tanács részéről

                  az elnök

               N. HURDUC

            (1)  HL L 403., 2006.12.30., 9. o.


title: A Tanács határozata (2019. május 27.) a munkahelyi biztonsági és egészségvédelmi tanácsadó bizottság luxemburgi tagjának és póttagjának kinevezéséről

text:
                  29.5.2019

                  HU

                  Az Európai Unió Hivatalos Lapja

                  C 185/3

         A TANÁCS HATÁROZATA
         (2019. május 27.)
         a munkahelyi biztonsági és egészségvédelmi tanácsadó bizottság luxemburgi tagjának és póttagjának kinevezéséről
         (2019/C 185/02)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i tanácsi határozatra (1) és különösen annak 3. cikkére,
         tekintettel a tagállamok kormányai által a Tanácshoz benyújtott, a kinevezésre jelölt személyek nevét tartalmazó listákra,
         mivel:

                     (1)

                     A Tanács a 2019. március 12-i határozatával (2) kinevezte a munkahelyi biztonsági és egészségvédelmi tanácsadó bizottság tagjait és póttagjait a 2019. március 1-jétől2022. február 28-ig terjedő időszakra.

                     (2)

                     A Tanács a 2019. április 15-i határozatával (3) és a 2019. május 14-i határozatával (4) néhány tagállam tekintetében kinevezte a munkahelyi biztonsági és egészségvédelmi tanácsadó bizottság további tagjait és póttagjait.

                     (3)

                     Luxemburg kormánya további jelöléseket nyújtott be több betöltendő helyre,

               ELFOGADTA EZT A HATÁROZATOT:

            1. cikk
            A Tanács a 2022. február 28-ig terjedő időszakra a munkahelyi biztonsági és egészségvédelmi tanácsadó bizottság tagjaivá és póttagjaivá nevezi ki a következő személyeket:
            I.   KORMÁNYKÉPVISELŐK

                        Ország

                        Tag

                        Póttagok

                        Luxemburg

                        Marco BOLY

                        Patrice FURLANI
                        Armin KOEGEL

            2. cikk
            A Tanács a még nem jelölt tagokat és póttagokat egy későbbi időpontban nevezi ki.

            3. cikk
            Ezt a határozatot tájékoztatás céljából ki kell hirdetni az Európai Unió Hivatalos Lapjában.

            Kelt Brüsszelben, 2019. május 27-én.

                  a Tanács részéről

                  az elnök

               N. HURDUC

            (1)  HL C 218., 2003.9.13., 1. o.

            (2)  HL C 100., 2019.3.15., 1. o.

            (3)  HL C 142., 2019.4.23., 20. o.

            (4)  HL C 169., 2019.5.17., 2. o.


title: A Tanács határozata (2019. május 27.) az Európai Vegyianyag-ügynökség 15 igazgatósági tagjának kinevezéséről

text:
                  29.5.2019

                  HU

                  Az Európai Unió Hivatalos Lapja

                  C 185/4

         A TANÁCS HATÁROZATA
         (2019. május 27.)
         az Európai Vegyianyag-ügynökség 15 igazgatósági tagjának kinevezéséről
         (2019/C 185/03)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
         mivel:

                     (1)

                     Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatóságának (a továbbiakban: az igazgatóság) tagjaiként a Tanács tagállamonként egy képviselőt nevez ki.

                     (2)

                     Az igazgatósági tagokat a vegyi anyagok biztonsága vagy szabályozása terén szerzett megfelelő tapasztalataik és szakértelmük alapján nevezik ki, biztosítva ugyanakkor, hogy az igazgatóságnak általános, pénzügyi és jogi kérdések területén megfelelő szakértelemmel rendelkező tagjai is legyenek.

                     (3)

                     A hivatali idő négy év. A hivatali idő egyszer meghosszabbítható.

                     (4)

                     A Tanács 2007. június 7-i határozatával (2) kinevezte az igazgatóság 27 tagját.

                     (5)

                     A Belgium, Bulgária, Dánia, Németország, Észtország, Görögország, Ciprus, Lettország, Litvánia, Málta, Lengyelország, Portugália, Románia, Szlovákia és az Egyesült Királyság, által kijelölt igazgatósági tagok mindegyikét a 2019. május 31-ig tartó időszakra nevezték ki. Az ezeket a tagállamokat képviselő igazgatósági tagokat ezért ki kell jelölni és ki kell nevezni a 2019. június 1-jétől2023. május 31-ig tartó időszakra.

                     (6)

                     A Tanács minden érintett tagállamtól megkapta a jelöléseket,

               ELFOGADTA EZT A HATÁROZATOT:

            1. cikk
            A Tanács a következő személyeket nevezi ki a 2019. június 1-jétől2023. május 31-ig tartó időszakra, második hivatali időre az igazgatóság tagjainak (név, állampolgárság, születési idő):

                        —

                        Anne-France Marie RIHOUX, belga, 1964. június 12.,

                        —

                        Enda VESKIMÄE, észt, 1956. május 17.,

                        —

                        Judīte DIPĀNE, lett, 1971. április 10.,

                        —

                        Ana Lília GOMES MARTINS, portugál, 1973. augusztus 20.,

                        —

                        Keith Anthony Trevor BAILEY, brit, 1965. június 2.

            2. cikk
            A Tanács a következő személyeket nevezi ki a 2019. június 1-jétől2023. május 31-ig tartó időszakra, első hivatali időre az igazgatóság tagjainak (név, állampolgárság, születési idő):

                        —

                        Teodora Todorova VALKOVA, bolgár, 1976. december 5.,

                        —

                        Magnus Buhl LØFSTEDT, dán, 1977. február 19.,

                        —

                        Axel Otto VORWERK, német, 1960. május 13.,

                        —

                        Sofia ZISSI, görög, 1965. november 24.,

                        —

                        Tasoula KYPRIANIDOU-LEONTIDOU, ciprusi, 1961. november 2.,

                        —

                        Donata PIPIRAITĖ-VALIŠKIENĖ, litván, 1983. május 28.,

                        —

                        Ingrid BORG, máltai, 1981. április 8.,

                        —

                        Anna Katarzyna GRACZYK, lengyel, 1978. március 27.,

                        —

                        Claudia-Sorina DUMITRU, román, 1981. július 25.,

                        —

                        Helena POLAKOVIČOVÁ, szlovák, 1958. július 22.

            3. cikk
            Ez a határozat az elfogadásának napján lép hatályba.

            Kelt Brüsszelben, 2019. május 27-én.

                  a Tanács részéről

                  az elnök

               N. HURDUC

            (1)  HL L 396., 2006.12.30., 1. o.

            (2)  A Tanács határozata (2007. június 7.) az Európai Vegyianyag-ügynökség 27 igazgatósági tagjának kinevezéséről (HL C 134., 2007.6.16., 6. o.).


title: A Tanács (EU) 2019/895 határozata (2019. május 22.) az Európai Unió által az AKCS–EU Miniszterek Tanácsában az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházása tekintetében képviselendő álláspontról

text:
                  29.5.2019

                  HU

                  Az Európai Unió Hivatalos Lapja

                  L 142/67

         A TANÁCS (EU) 2019/895 HATÁROZATA
         (2019. május 22.)
         az Európai Unió által az AKCS–EU Miniszterek Tanácsában az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az afrikai, karibi és csendes-óceáni államok csoportja, másrészről az Európai Közösség és tagállamai közötti partnerségi megállapodást (1) (a továbbiakban: AKCS–EU partnerségi megállapodás) 2000. június 23-án Cotonouban aláírták. Az AKCS–EU partnerségi megállapodás 2003. április 1-jén hatályba lépett és 2020. február 29-ig alkalmazandó.

                     (2)

                     Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindították az új AKCS–EU partnerségi megállapodásról szóló tárgyalásokat. Átmeneti intézkedéseket szükséges elfogadni, amennyiben az új megállapodás nem válik alkalmazandóvá a hatályos jogi keret lejártának napja előtt.

                     (3)

                     Az AKCS–EU partnerségi megállapodás 95. cikke (4) bekezdésének második albekezdése értelmében a Miniszterek Tanácsa az új megállapodás hatályba lépéséig esetlegesen szükségessé váló átmeneti intézkedéseket fogadhat el.

                     (4)

                     Az AKCS–EU partnerségi megállapodás 15. cikkének (4) bekezdése szerint az AKCS–EU Miniszterek Tanácsa határozatot fogadhat el a hatásköreinek AKCS–EU Nagykövetek Bizottságára történő átruházásáról, ideértve az átmeneti intézkedésekről szóló határozat elfogadására vonatkozó hatáskört.

                     (5)

                     Az AKCS–EU Miniszterek Tanácsa az éves rendes ülését 2019. május 23-24. között tartja meg Brüsszelben. Az átmeneti intézkedésekről nem egyeztek meg, ezért azokat az AKCS–EU Miniszterek Tanácsa nem fogadhatja el a rendes ülésén. Mivel az AKCS–EU Miniszterek Tanácsa nem tervez további üléseket az AKCS–EU partnerségi megállapodás lejárta előtt, és annak érdekében, hogy biztosítani lehessen az átmeneti intézkedésekről szóló határozat időben történő elfogadását, szükséges az AKCS–EU Nagykövetek Bizottságára átruházni az átmeneti intézkedéseknek az AKCS–EU partnerségi megállapodás 95. cikkének (4) bekezdése szerinti elfogadásáról szóló határozatra vonatkozó hatáskört.

                     (6)

                     Az AKCS–EU Miniszterek Tanácsa a 44. ülésén határozatot fogad el az átmeneti intézkedések elfogadására vonatkozó hatásköröknek az AKCS–EU Nagykövetek Bizottságára történő átruházásáról (a továbbiakban: a tervezett jogi aktus).

                     (7)

                     Helyénvaló meghatározni az Unió által az AKCS–EU Miniszterek Tanácsában képviselendő álláspontot, mivel a határozat kötelező érvényű lesz az Unióra nézve.

                     (8)

                     A tervezett jogi aktus AKCS–EU Miniszterek Tanácsában való jóváhagyásáról szóló uniós álláspontot ez a határozat tartalmazza.

               ELFOGADTA EZT A HATÁROZATOT:

            1. cikk
            Az Unió által az AKCS–EU Miniszterek Tanácsának 44. ülésén képviselendő álláspont az új megállapodás hatályba lépéséig esetlegesen szükségessé váló átmeneti intézkedésekről szóló határozatnak az AKCS–EU partnerségi megállapodás 95. cikkének (4) bekezdése szerinti elfogadására vonatkozó hatásköröknek az AKCS–EU Nagykövetek Bizottságára az AKCS–EU partnerségi megállapodás 15. cikkének (4) bekezdésével összhangban történő átruházásának jóváhagyása.

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. május 22-én.

                  a Tanács részéről

                  az elnök

               C.B. MATEI

            (1)  HL L 317., 2000.12.15., 3. o.


title: A Tanács (EU) 2018/145 határozata (2017. október 9.) az Európai Közösség és tagállamai és az Albán Köztársaság, a Bolgár Köztársaság, Bosznia és Hercegovina, az Egyesült Nemzetek Ideiglenes Koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. ) Közigazgatási Missziója, a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztársaság, a Norvég Királyság, Románia és a Szerb Köztársaság között európai közös légtér (EKLT) létrehozásáról szóló többoldalú megállapodásnak az Unió nevében történő megkötéséről

text:
                  31.1.2018

                  HU

                  Az Európai Unió Hivatalos Lapja

                  L 26/1

            A TANÁCS (EU) 2018/145 HATÁROZATA
      (2017. október 9.)
      az Európai Közösség és tagállamai és az Albán Köztársaság, a Bolgár Köztársaság, Bosznia és Hercegovina, az Egyesült Nemzetek Ideiglenes Koszovói (*1) Közigazgatási Missziója, a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztársaság, a Norvég Királyság, Románia és a Szerb Köztársaság között európai közös légtér (EKLT) létrehozásáról szóló többoldalú megállapodásnak az Unió nevében történő megkötéséről
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
      tekintettel az Európai Bizottság javaslatára,
      tekintettel az Európai Parlament egyetértésére (1),
      mivel:

                  (1)

                  A Bizottság az Európai Közösség és a tagállamok nevében tárgyalásokat folytatott az Európai Közösség és tagállamai és az Albán Köztársaság, a Bolgár Köztársaság, Bosznia és Hercegovina, az Egyesült Nemzetek Ideiglenes Koszovói Közigazgatási Missziója, a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztársaság, a Norvég Királyság, Románia és a Szerb Köztársaság között európai közös légtér (EKLT) létrehozásáról szóló többoldalú megállapodásról (a továbbiakban: a megállapodás).

                  (2)

                  A megállapodást – feltételezve annak későbbi megkötését – a Közösség nevében 2006. június 9-én aláírták, összhangban a Tanács és az Európai Unió tagállamainak a Tanács keretében ülésező képviselőinek 2006/682/EK határozatával (2).

                  (3)

                  A megállapodást valamennyi tagállam megerősítette.

                  (4)

                  A Bolgár Köztársaság, Románia és a Horvát Köztársaság Unióhoz történő csatlakozásukat követően, valamint a megállapodás 31. cikkének (2) bekezdése értelmében tagállamok lettek, így értelemszerűen a továbbiakban nem társult felek e megállapodásban. Erre értesítésben kell emlékeztetni, amelyet a megállapodás jóváhagyási okmánya letétbe helyezésének időpontjában kell megtenni.

                  (5)

                  A megállapodás I. mellékletének – kizárólag az uniós jogszabályoknak az említett mellékletbe való felvétele tekintetében történő – a megállapodás 18. cikke szerint létrehozott vegyes bizottság által elfogadandó módosításait illetően a Bizottságot kell felhatalmazni az ilyen módosításoknak a Tanács által kijelölt különbizottsággal való konzultációt követően az Unió nevében történő jóváhagyására.

                  (6)

                  Minden egyéb esetben a vegyes bizottságban az Unió által az Unió hatáskörébe tartozó ügyek tekintetében képviselendő álláspontot eseti alapon kell kialakítani az Európai Unió működéséről szóló szerződés (a továbbiakban: EUMSZ) alkalmazandó rendelkezéseivel összhangban.

                  (7)

                  Tekintettel arra, hogy az Unió és tagállamai együttesen részes felei a megállapodásnak, elengedhetetlen a szoros együttműködés közöttük. E szoros együttműködés és a vegyes bizottságban az egységes külső képviselet biztosítása érdekében, továbbá a Szerződések – különösen az Európai Unióról szóló szerződés 16. cikke (1) bekezdésének és az EUMSZ 218. cikke (9) bekezdésének – sérelme nélkül, az olyan ügyek tekintetében, amelyek egyszerre tartoznak az Unió és a tagállamok hatáskörébe, egyeztetést kell folytatni az Unió és a tagállamok által a vegyes bizottságban képviselendő álláspontról a vegyes bizottság minden ilyen üggyel foglalkozó ülését megelőzően.

                  (8)

                  A 2006/682/EK határozat 2. cikke rendelkezéseket tartalmaz a vegyes bizottságban képviselendő álláspontoknak a megállapodás ideiglenes alkalmazási időszakában történő kialakítására vonatkozóan. Tekintettel a Bíróság által a C-28/12. sz. ügyben 2015. április 28-án hozott Bizottság kontra Tanács ítéletre (3), az említett rendelkezések e határozat hatálybalépésének időpontjától nem alkalmazandók.

                  (9)

                  A megállapodást az Unió nevében jóvá kell hagyni,

            ELFOGADTA EZT A HATÁROZATOT:
      1. cikk
      (1)   Az Európai Közösség és tagállamai, valamint az Albán Köztársaság, a Bolgár Köztársaság, Bosznia és Hercegovina, az Egyesült Nemzetek Ideiglenes Koszovói Közigazgatási Missziója, a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztársaság, a Norvég Királyság, Románia és a Szerb Köztársaság között létrejött, az európai közös légtér (EKLT) létrehozásáról szóló többoldalú megállapodást (4) a Tanács az Unió nevében jóváhagyja.
      (2)   A Tanács elnöke kijelöli az(oka)t a személy(eke)t, aki(k) jogosult(ak) a megállapodás (5) 29. cikkének (2) bekezdésében meghatározott jóváhagyási okmány Unió nevében történő letétbe helyezésére és a következő értesítést teszi:

                     „1.

                     A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait és terhelik annak kötelezettségei. Ezért a megállapodás szövegében az »Európai Közösségre« való hivatkozásokat adott esetben »Európai Unió«-ként kell értelmezni.

                     2.

                     A Bolgár Köztársaság, Románia és a Horvát Köztársaság Európai Unióhoz történő csatlakozásukat követően, valamint a megállapodás 31. cikkének (2) bekezdése értelmében az Európai Unió tagállamai lettek, így a továbbiakban nem társult felek e megállapodásban.”

      2. cikk
      A megállapodás 17. cikke szerinti vegyes bizottság kizárólag az uniós jogszabályoknak – szükség esetén technikai módosításokkal – a megállapodás I. mellékletébe történő felvételéről szóló határozatok tekintetében az Unió által képviselt álláspontot a Bizottság fogadja el, a Tanács által kijelölt különbizottsággal történő konzultációt követően.
      3. cikk
      A 2006/682/EK határozat 2. cikke e határozat hatálybalépésének időpontjáig alkalmazandó.
      4. cikk
      Ez a határozat az elfogadásának napján lép hatályba.

         Kelt Luxembourgban, 2017. október 9-én.

               a Tanács részéről

               az elnök

            S. KIISLER

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL C 81E, 2011.3.15., 5. o.

         (2)  A Tanács és az Európai Unió tagállamainak a Tanács keretében ülésező képviselőinek 2006/682/EK határozata (2006. június 9.) az Európai Közösség és tagállamai és az Albán Köztársaság, a Bolgár Köztársaság, Bosznia és Hercegovina, az Egyesült Nemzetek Ideiglenes Koszovói Közigazgatási Missziója, a Horvát Köztársaság, az Izlandi Köztársaság, Macedónia Volt Jugoszláv Köztársaság, a Montenegrói Köztársaság, a Norvég Királyság, Románia és a Szerb Köztársaság között európai közös légtér (EKLT) létrehozásáról szóló többoldalú megállapodás aláírásáról és ideiglenes alkalmazásáról (HL L 285., 2006.10.16., 1. o.).

         (3)  ECLI:EU:C:2015:282.

         (4)  A megállapodást az Európai Unió Hivatalos Lapjában (HL L 285., 2006.10.16., 3. o.) hirdették ki az aláírásáról és ideiglenes alkalmazásáról szóló határozattal együtt.

         (5)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: A Tanács (EU) 2018/146 határozata (2018. január 22.) az egyrészről az Európai Közösség és tagállamai, másrészről a Marokkói Királyság közötti euromediterrán légiközlekedési megállapodásnak az Unió nevében történő megkötéséről

text:
               31.1.2018

               HU

               Az Európai Unió Hivatalos Lapja

               L 26/4

         A TANÁCS (EU) 2018/146 HATÁROZATA
   (2018. január 22.)
   az egyrészről az Európai Közösség és tagállamai, másrészről a Marokkói Királyság közötti euromediterrán légiközlekedési megállapodásnak az Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság tárgyalások megkezdésére való felhatalmazásáról szóló tanácsi határozatnak megfelelően a Bizottság az Unió és a tagállamok nevében tárgyalásokat folytatott a Marokkói Királysággal az euromediterrán légiközlekedési megállapodásról (a továbbiakban: a megállapodás).

               (2)

               A megállapodást 2006. december 12-én aláírták a Tanács és a tagállamok kormányainak a Tanács keretében ülésező képviselői által elfogadott 2006/959/EK határozatnak (2) megfelelően. A megállapodást valamennyi tagállam megerősítette Bulgária, Románia és Horvátország kivételével. A tervek szerint az utóbbi tagállamok a csatlakozási okmányuk 6. cikkének (2) bekezdésével összhangban csatlakozni fognak a megállapodáshoz.

               (3)

               A megállapodás egyes mellékleteinek a megállapodás 22. cikke szerint létrehozott vegyes bizottság által elfogadandó módosításait illetően a Bizottságot kell felhatalmazni az ilyen módosításoknak – a Tanács által kijelölt különbizottsággal történő konzultációt követően – az Unió nevében történő jóváhagyására.

               (4)

               Minden egyéb esetben a vegyes bizottságban az Unió által az Unió hatáskörébe tartozó ügyek tekintetében képviselendő álláspontokat eseti alapon kell kialakítani az Európai Unió működéséről szóló szerződés (a továbbiakban: EUMSZ) vonatkozó rendelkezéseivel összhangban.

               (5)

               Tekintettel arra, hogy az Unió és tagállamai részes felei a megállapodásnak, elengedhetetlen a szoros együttműködés közöttük. A szoros együttműködés és a vegyes bizottságban az egységes külső képviselet biztosítása érdekében, továbbá a Szerződések – különösen az Európai Unióról szóló szerződés 16. cikke (1) bekezdésének és az EUMSZ 218. cikke (9) bekezdésének – sérelme nélkül, az olyan ügyek tekintetében, amelyek egyszerre tartoznak az Unió és a tagállamok hatáskörébe, egyeztetést kell folytatni az Unió és a tagállamok által a vegyes bizottságban képviselendő álláspontról a vegyes bizottság minden ilyen üggyel foglalkozó ülését megelőzően.

               (6)

               A 2006/959/EK határozat 2–5. cikke rendelkezéseket tartalmaz a megállapodásban meghatározott különféle ügyek – többek között a vegyes bizottságban képviselendő álláspontok kialakítása, valamint a tagállamok tájékoztatási kötelezettsége – tekintetében a megállapodás ideiglenes alkalmazási időszakában a Tanács általi döntéshozatalra vonatkozóan. Tekintettel a Bíróság által a C-28/12. sz. ügyben 2015. április 28-án hozott Bizottság kontra Tanács ítéletre (3), e rendelkezések vagy szükségtelenek, vagy a továbbiakban nem alkalmazandók. Ezért indokolt, hogy az említett rendelkezések e határozat hatálybalépésének időpontjától ne legyenek alkalmazandók.

               (7)

               A megállapodást az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   (1)   Az egyrészről az Európai Közösség és tagállamai, másrészről a Marokkói Királyság közötti euromediterrán légiközlekedési megállapodást (4) (a Tanács az Unió nevében jóváhagyja.
   (2)   A Tanács elnöke felhatalmazást kap arra, hogy kijelölje a megállapodás (5) 30. cikkében említett diplomáciai jegyzéknek a Marokkói Királysághoz történő eljuttatására jogosult személy(eke)t, és megtegye a következő értesítést:

      „A Lisszaboni Szerződés 2009. december 1-jei hatálybalépése következtében az Európai Unió az Európai Közösség helyébe lépett, és annak jogutódja lett; ezen időponttól kezdve az Európai Unió gyakorolja az Európai Közösség jogait és az Európai Uniót terhelik annak kötelezettségei. Ezért a megállapodás szövegében az Európai Közösségre való hivatkozásokat adott esetben úgy kell tekintetni, hogy azok az Európai Unióra vonatkozó hivatkozások.”

   2. cikk
   A megállapodás mellékleteinek – kivéve az I. (Kölcsönösen elfogadott szolgáltatások és meghatározott útvonalak) és a IV. mellékletet (Átmeneti rendelkezések) – módosítására vonatkozóan a megállapodás 22. cikke alapján létrehozott vegyes bizottságban képviselendő uniós álláspontokat a Bizottság fogadja el a Tanács által kijelölt különbizottsággal való konzultációt követően.
   3. cikk
   A 2006/959/EK határozat 2–5. cikke e határozat hatálybalépésének időpontjáig alkalmazandó.
   4. cikk
   Ez a határozat az elfogadásának napján lép hatályba.

      Kelt Brüsszelben, 2018. január 22-én.

            a Tanács részéről

            az elnök

         F. MOGHERINI

      (1)  HL C 81E, 2011.3.15., 5. o.

      (2)  A Tanács és a tagállamok kormányainak a tanács keretében ülésező képviselői által elfogadott 2006/959/EK határozata (2006. december 4.) az egyrészről az Európai Közösség és tagállamai, és másrészről a Marokkói Királyság között létrejött euro-mediterrán légiközlekedési megállapodás aláírásáról és ideiglenes alkalmazásáról (HL L 386., 2006.12.29., 55. o.).

      (3)  ECLI:EU:C:2015:282.

      (4)  A megállapodást az Európai Unió Hivatalos Lapjában (HL L 386., 2006.12.29., 57. o.) hirdették ki az aláírásáról és ideiglenes alkalmazásáról szóló határozattal együtt.

      (5)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: A Tanács (EU) 2018/152 határozata (2018. január 29.) a Régiók Bizottságának a Németországi Szövetségi Köztársaság által javasolt egy póttagja kinevezéséről

text:
               31.1.2018

               HU

               Az Európai Unió Hivatalos Lapja

               L 26/52

         A TANÁCS (EU) 2018/152 HATÁROZATA
   (2018. január 29.)
   a Régiók Bizottságának a Németországi Szövetségi Köztársaság által javasolt egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Anke SPOORENDONK hivatali idejének lejártát követően a Régiók Bizottsága egy póttagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         2. cikk
   Ez a határozat az elfogadásának napján lép hatályba.

      Kelt Brüsszelben, 2018. január 29-én.

            a Tanács részéről

            az elnök

         R. PORODZANOV

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).